महोत्सव को लेकर जैन मुनि का मेहतवाड़ा में मंगल प्रवेश
भास्कर संवाददाता | मेहतवाड़ा
1008 श्री आदिनाथ जिन बिम्ब पंचकल्याणक प्रतिष्ठा महोत्सव के अवलोकन एवं जन्माभिषेक कलश की बोली के लिए जैन मुनि विप्रणत सागर महाराज व विशेष सागर महाराज का मंगल प्रवेश बुधवार को सुबह नो बजे मेहतवाड़ा में हुआ।
मुनिश्री ने सोनकच्छ से विहार करके सुबह 9 बजे मेहतवाड़ा बायपास से नगर में प्रवेश किया। मुनिश्री की आगवानी सभी जैन समाज के पुरुष एवं महिलाओं ने ढोल नगाड़े के साथ की। नगर के प्रमुख मार्गों से होते हुए दिगंबर जैन मंदिर पहुंचे।
मुनिश्री मई 2017 में होने वाले पंच कल्याणक की तैयारी का अवलोकन करेंगे। वहीं राहुल जैन ने बताया की महोत्सव में जन्माभिषेक कलश एवं मुख्य पात्रों की बोली और चयन का कार्यक्रम मुनिश्री द्वव्य के सानिध्य में 5 मार्च रविवार को भावसार गार्डन मेहतवाड़ा बायपास पर होगा। जिसमें बड़ी संख्या में इंदौर, भोपाल, सीहोर, देवास, आष्टा, जावर सहित अन्य शहरों से जैन समाज के श्रद्धालु भाग लेंगे।
धर्म
bho_Deva bho_Deva hin_Deva hin_Deva hin_Deva awa_Deva